OpenLLM-France/wikimedia huggingface dataset:
# Al-Hussayn ibn Alí al-Maghribí

Al-Hussayn ibn Alí al-Maghribí (s. X) fou un alt funcionari que va servir a abbàssides, ikhxídides i hamdànides. Era fill d'Abu-l-Hàssan Alí ibn Muhàmmad, un persa que va ocupar una posició de recaptador a alguns districtes a l'oest de Bagdad. Va ser mudàbbir de Muhàmmad ibn Yàqut, un alt funcionari abbàssida. Era cunyat d'Abu-Alí Harun ibn Abd-al-Aziz al-Awarijí, que era un col·laborador de l'amir al-umarà Ibn Ràïq, i quan aquest va caure en desgràcia el 942, Abu-Alí i Al-Hussayn van haver de marxar de l'Iraq. Al-Hussayn es va posar al servei de l'ikhxídida Muhàmmad ibn Tughj (oficialment governador abbàssida d'Egipte) i, a la mort d'aquest en 946, es va traslladar a Síria i va servir els hamdànides d'Alep com a kàtib (secretari). El 965 fou enviat en missió diplomàtica a l'Imperi Romà d'Orient, sent ostatge durant un rescat de presoners de guerra. Va morir poc abans de tornar o tot just després d'haver tornat. Com a kàtib el va succeir el seu fill Abu-l-Hàssan Alí ibn al-Hussayn al-Maghribí.

## Referències

* ↑ Encyclopaedia of Islam, Brill Publishers, Leiden, s.v. "(al-)Maghribī".
# Puebla de Lillo

Puebla de Lillo és un municipi de la província de Lleó a la comunitat autònoma de Castella i Lleó. Forma part de la comarca de la Montaña Oriental.

## Demografia

Evolució demogràfica :
| 1991 | 1996 | 2001 | 2004 | 2006 |
| 776 | 706 | 725 | 696 | 631 |
# EU INTCEN

El Centre d'Anàlisis d'intel·ligència de la Unió Europea (EU INTCEN) és el servei d'intel·ligència de la Unió Europea. Des del gener de 2011 l'EU INTCEN forma part del Servei Europeu d'Acció Exterior (EEAS).
Fins a l'any 2012 l'EU INTCEN es deia SITCEN tot i que des de l'any 2005 també era conegut com EU Situation Centre.
La missió del UE INTCEN és proporcionar anàlisis d'intel·ligència a l'Alta Representant, Catherine Ashton, al Servei Europeu d'Acció Exterior així com als altres òrgans de la UE amb competències en l'àmbit de política exterior i seguretat comuna i política comuna de seguretat, defensa i anti terrorisme. Per altra banda també proporciona intel·ligència als Estats membres de la UE.
Per dur a terme la seva tasca l'EU INTCEN fa un seguiment i avaluació dels esdeveniments internacionals, centrant-se en particular en les zones geogràfiques sensibles, el terrorisme i la proliferació d'armes de destrucció massiva així com altres amenaces globals.
L'EU INTCEN té la seu al carrer Kortenberg 150 de Brussel·les i hi treballen unes 70 persones la meitat de les quals aproximadament provenen de serveis d'intel·ligència dels països membres de la UE. Actualment el director de L'EU INTCEN és Ilkka Salmi, ex direcor dels serveis d'intel·ligència finlandesos (Suojelupoliisi)
L'EU INTCEN prepara anualment uns 500 informes que classifica en “LIMITED” que és el nivell de confidencialitat més baix i que és l'únic nivell que no és informació classificada seguit per “EU RESTRICTED”, “EU CONFIDENTIAL”, “EU SECRET” i “EU TOP SECRET” que és el nivell més alt de confidencialitat dels informes.

## Referències

* 1 2 http://www.europarl.europa.eu/meetdocs/2009_2014/documents/sede/dv/sede041011cvsalmi_/sede041011cvsalmi_en.pdf
* ↑ http://eeas.europa.eu/background/docs/organisation_en.pdf
* ↑ http://register.consilium.europa.eu/doc/srv?l=EN&f=ST%2014520%202005%20INIT
* 1 2 http://www.mo.be/node/37891
* ↑ http://www.consilium.europa.eu/uedocs/cms_Data/docs/pressdata/en/esdp/118626.pdf
# Tor brevifilis

Tor brevifilis és una espècie de peix cipriniforme de la família dels ciprínids que es troba a la Xina, Vietnam, Laos i Tailàndia.

## Referències

* ↑ FishBase (anglès)
# Districte d'Evinayong

El districte d'Evinayong és un districte de Guinea Equatorial, a la part central de la província Centre Sud, a la regió continental del país. La capital del districte és Evinayong. El cens de 1994 hi mostrava 21.353 habitants. Compta amb 49 Consells de Poblats.

## Referències

* ↑ Law, Gwillim. «Districts of Equatorial Guinea» (en anglès), 22-03-2016. [Consulta: 25 setembre 2017].
* ↑ «Anuario estadístico de Guinea Ecuatorial 2018». Arxivat de l'original el 2022-01-23. [Consulta: 24 maig 2023].

## Enllaços externs

* Dades de la població de Guinea Equatorial, 1994
# Waterford

* Per a altres significats, vegeu «Waterford (desambiguació)».
Waterford (Port Láirge en irlandès) és una ciutat d'Irlanda, a la regió de Munster, la cinquena ciutat d'Irlanda. Amb els seus 45.775 habitants és la ciutat més gran del Comtat de Waterford, però no forma part administrativament d'aquest comtat. La capital administrativa de la resta del comtat és Dungarvan.

## Història

És la ciutat més vella d'Irlanda, ja que fou fundada pels vikings el 914. El seu nom provenia del nòrdic antic Vedrarfjord (fiord ventós). El 1137, Diarmuid MacMorrough, rei de Leinster, fracassà en l'intent d'incorporar-la al reialme. Ho tornà a intentar el 1170 amb mercenaris normands dirigits per Richard de Clare, 2n comte de Pembroke (Strongbow); plegats setjaren i ocuparen Waterford després d'una defensa aferrissada. Això significaria l'entrada dels anglo-normands a Irlanda. El 1171, Enric II d'Anglaterra anà a Waterford. Waterford i Dublín foren declarades ciutats reials, mentre que Dublín fou declarada capital d'Irlanda.
Des de ben antic ha estat un dels ports més importants d'Irlanda, i des del segle xix un important centre industrial, sobretot del vidre.

## Ciutats agermanades

* Saint John's (Terranova i Labrador)
* Rochester (Nova York)
* Saint-Herblain (Sant-Ervlan) (Bretanya)

## Enllaços externs

* Waterford - Lloc web oficial
# Alakina Mann

Alakina Mann (Surrey, 1 d'agost de 1990) és una actriu britànica, coneguda pel seu paper d'Anne en la pel·lícula The Others (2001) d'Alejandro Amenábar, pel que fou nominada al Goya a la millor actriu revelació juntament amb James Bentley. Dos anys més tard va participar en la pel·lícula Girl with a Pearl Earring com a Cornelia Vermeer. Després es va retirar del cinema i actualment és pintora i il·lustradora.

## Filmografia

* Girl with a Pearl Earring (2003)
* The Others (2001)

## Referències

* ↑ The Others al web dels premis Goya
* ↑ Alakina Mann i James Bentley Arxivat 2020-01-27 a Wayback Machine. El País, 2 de novembre de 2002
* ↑ ¿Cómo lucen hoy los niños de ‘Los otros'? Así son sus vidas lejos de las cámaras, guioteca.com

## Enllaços externs

* Alakina Mann a Hamilton Hodell
# Puebla de San Medel

Puebla de San Medel és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 78 | 74 | 54 | 56 |
# Don Beauman

Don Beauman va ser un pilot de curses automobilístiques britànic que va arribar a disputar curses de Fórmula 1.
Don Beauman va néixer el 26 de juliol del 1928 a Farnborough, Hampshire, Anglaterra i va morir el 9 de juliol del 1955 en un accident disputant una cursa a Rathnew, Irlanda.

## A la F1

Va debutar a la cinquena cursa de la temporada 1954 (la cinquena temporada de la història) del campionat del món de la Fórmula 1, disputant el 17 de juliol del 1954 el GP de Gran Bretanya al Circuit de Silverstone.
Don Beauman va participar en una única cursa puntuable pel campionat de la F1, no assolí cap punt pel campionat de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1954 | Sir Jeremy Boles | Connaught | Lea-Francis | ARG | 500 | BEL | FRA | GBR 11 | ALE | SUI | ITA | ESP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Referències

* ↑ Hayhoe, David. Duke Marketing Ltd. Grand Prix data book (en anglès), 1996, p. 567. ISBN 0 9529325 0 4.
* 1 2 «Don Beauman». Arxivat de l'original el 27 d’abril 2015. [Consulta: 21 agost 2014].
# Korobitsynita

La korobitsynita és un mineral de la classe dels silicats, que pertany al grup de la nenadkevichita. Rep el nom en honor de Mikhail Fedorovich Korobitsyn (1928-1996), mineralogista i col·leccionista amateur que va fer contribucions significatives a les investigacions mineralògiques del complex alcalí de Lovozero.

## Característiques

La korobitsynita és un ciclosilicat de fórmula química Na₂(Ti,Nb)₂(Si₄O₁₂)(OH,O)₂·3-4H₂O. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la korobitsynita pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descrita a partir de mostres de tres indrets diferents del massís de Lovozero (Rússia): la pegmatita Shomiokitovoe, i els monts Al·luaiv i Karnarsurt. També ha estat descrita a la pedreres d'Aris (Namíbia) i la pedrera Poudrette (Québec, Canadà).

## Referències

* ↑ «Korobitsynite» (en anglès). Mindat. [Consulta: 4 juliol 2019].
# Dosbarrios

Dosbarrios és un municipi de la província de Toledo, a la comunitat autònoma de Castella la Manxa. Limita amb Cabañas de Yepes, Ocaña, Villatobas, La Guardia i Huerta de Valdecarábanos.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.045 | 2.069 | 2.081 | 2.097 | 2.085 | 2.083 | 2.098 | 2.169 | 2.219 | 2.280 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | César E. J. Palomino Díaz | UCD | 19/04/1979 |
| 1983 - 1987 | Manuel Vega Peña | AP/PDP/UL | 28/05/1983 |
| 1987 - 1991 | Antonio Mata del Barco | PSOE | 30/06/1987 |
| 1991 - 1995 | Antonio Mata del Barco | PSOE | 15/06/1991 |
| 1995 - 1999 | M. Carmen Palomino Álvarez | PP | 17/06/1995 |
| 1999 - 2003 | M. Carmen Palomino Álvarez | PP | 03/07/1999 |
| 2003 - 2007 | Juan Bautista Martínez-Raposo Román-Toledo | PSOE | 14/06/2003 |
| 2007 - 2011 | Francisco Fernández García-Caro | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Cisery

Cisery és un municipi francès, situat al departament del Yonne i a la regió de Borgonya - Franc Comtat. L'any 2007 tenia 59 habitants.

## Demografia
### Població

El 2007 la població de fet de Cisery era de 59 persones. Hi havia 21 famílies, de les quals 4 eren unipersonals (4 homes vivint sols), 4 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 26 eren l'habitatge principal de la família, 8 eren segones residències i 1 estava desocupat. Tots els 35 habitatges eren cases. Dels 26 habitatges principals, 25 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 8 en tenien quatre i 17 en tenien cinc o més. 24 habitatges disposaven pel capbaix d'una plaça de pàrquing. A 4 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cisery el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 8 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 26 eren actives i 11 eren inactives. De les 26 persones actives 25 estaven ocupades (15 homes i 10 dones) i 1 aturada (1 home). De les 11 persones inactives 5 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.
L'any 2000 a Cisery hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Cisery a l'INSEE.
* Évolution et structure de la population Fitxa amb el detall de dades de Cisery a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Alalcomen

Alalcomen (en grec antic Ἀλαλκομένιον) era una antiga ciutat de Beòcia situada al peu del mont Tilphossion una mica a l'est de Coronea i prop del llac Copais.
Era famosa perquè es deia que allà hi havia nascut Atena on tenia un culte especial, deessa a la que Homer, a la Ilíada li dona l'epítet d'Alalcomenea (Ἀλαλκομενηΐς). El temple de la deessa es trobava a poca distància de la ciutat, al Tritó, un petit rierol que desembocava al llac Copais.
Vora el poble modern de Sulinari, s'ha identificat el lloc d'Alalcomen, on hi ha alguns fonaments poligonals, aparentment els d'un sol edifici, que probablement són restes del períbol del temple. Tant la ciutat com el temple van ser saquejats per Sul·la, que es va endur l'estàtua de la deessa. En parlen Estrabó, Pausànias i Esteve de Bizanci.
El nom li venia d'Alalcomenia, una filla d'Ògig, rei de Beòcia i fill de Posidó.

## Referències

* ↑ Smith, W illiam (ed.). «Alalcomenae». Dictionary of Greek and Roman Geography (1854). [Consulta: 6 gener 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 394-395. ISBN 9788496061972.
# Puebla de Obando

Puebla de Obando és un municipi de la província de Badajoz, a la comunitat autònoma d'Extremadura. Se situa en l'àmbit de les serralades de Loriana i el Vidrio, a mitjan camí entre Càceres i Badajoz, sobre un domini paisatgístic montuós de bellesa feréstega, dominant el port del Zángano, en el límit amb l'Alta Extremadura. El caseriu, en el nucli del qual tradicional es conserva poc transformada l'arquitectura característica de la zona, presenta estructura crucial, definida per les dues vies principals que es creuen en la plaça central, on s'alça l'església parroquial. La qual es perllonga pel costat de l'Evangeli s'ha desenvolupat extraordinàriament, originant un apèndix d'enorme extensió que va a desembocar a la carretera de Càceres.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Toga (desambiguació)

«Toga» té aquests significats:
* Botànica
** Toga (gènere): Gènere de plantes angiospermes de la família de les aràcies.
* Geografia:
** Toga, municipi del País Valencià
* Indumentària:
** Toga (vestit)
** Toga romana, vestit romà
** Toga pretexta, toga rama per nois i magistrats
** Toga viril, toga que marcava la majoria d'edat dels nois romans
** Toga judicial, vestit propi dels jutges i magistrats
Viccionari
# Karl Ghattas

Karl Ghattas o Khaled Ghattas (Egipte, 1958 – Barcelona, 2007) fou un artista i poeta anglès. Es va educar a la Gran Bretanya. Va estudiar medicina i filosofia a la Universitat de Londres. Els darrers anys abans de la seva mort va viure i treballar a Barcelona.
El seu treball artístic forma part de col·leccions públiques, privades i corporatives d'Espanya, el Regne Unit, Alemanya, Hong Kong i Amèrica. El seu treball respon a un viatge intel·lectual que es va estendre al llarg de tres dècades i buscava donar "sentit a l'experiència", a través del desenvolupament d'una obra titulada Images of God (Imatges de Déu).
La peça de vídeo Islam. The call to prayer (Islam. La crida a la pregària) és part d'una obra prevista com a tríptic que explora l'essència de l'islam, el cristianisme i el judaisme.
Karl Ghattas va morir d'un atac de cor a Barcelona el 12 de juliol de 2007.

## Referències

* 1 2 3 «Karl Ghattas». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
* 1 2 «Khaled (“Karl”) Ghattas». web. [Consulta: 24 març 2016].
# Cisla

Cisla és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 238 | 196 | 193 | 180 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Villefranche

«Villefranche» té aquests significats:
* Villefranche (Gers), municipi francès del departament del Gers (regió de Migdia-Pirineus)
* Villefranche (Yonne), municipi francès del departament del Yonne
* Villefranche-d'Allier, municipi francès del departament de l'Alier
* Villefranche-d'Albigeois, municipi francès situat al departament del Tarn (regió de Migdia-Pirineus)
* Villefranche-de-Conflent, vila i municipi nord-català de la comarca del Conflent
* Villefranche-de-Lauragais, municipi francès situat al departament de l'Alta Garona (Migdia-Pirineus)
* Villefranche-de-Lonchat, municipi francès del departament de la Dordonya (regió de l'Aquitània)
* Villefranche-de-Panat, municipi francès del departament de l'Avairon (regió de Migdia-Pirineus)
* Villefranche-de-Rouergue, ciutat de l'antic comtat de Roergue (Occitània).
* Villefranche-du-Périgord, municipi francès del departament de la Dordonya (regió de l'Aquitània)
* Villefranche-du-Queyran, municipi francès del departament d'Òlt i Garona (regió de l'Aquitània)
* Villefranche-le-Château, municipi francès del departament de la Droma
* Villefranche-sur-Cher, municipi francès del departament del Loir i Cher
* Villefranche-sur-Mer, municipi francès del departament dels Alps Marítims i (regió de Provença – Alps – Costa Blava)
* Villefranche-sur-Saône, municipi francès del departament del Roine (regió de Roine-Alps)
* Cantó de Saint-Hilaire-de-Villefranche, cantó francès del departament del Charente Marítim, al districte de Saint-Jean-d'Angély
* Cantó de Villefranche-sur-Saône, cantó francès del departament del Roine al districte de Villefranche-sur-Saône
* Comtat de Villefranche, jurisdicció feudal creada el 1480 centrada en Vilafranca de Roergue
* Districte de Villefranche-de-Rouergue, divisió administrativa francesa del departament de l'Avairon (Migdia-Pirineus)
* Districte de Villefranche-sur-Saône, districte del departament francès de Roine (regió de Roine-Alps)
* Labastide-Villefranche, municipi francès al departament dels Pirineus Atlàntics (regió de l'Aquitània)
* Saint-Hilaire-de-Villefranche, municipi francès del departament del Charente Marítim
* Saulmory-et-Villefranche, municipi francès del departament del Mosa
# Albert Roig

«Albert Roig» té aquests significats:

## Biografies

* Albert Roig Antó, poeta tortosí
* Albert Roig i Deulofeu, arqueòleg i medievalista
# Edgar San Epifanio Herrero

Edgar San Epifanio Herrero (Barcelona, 5 d'octubre de 1987) és un jugador de bàsquet català, que ocupa la posició d'escorta. Actualment juga al CB Mollet. És fill del basquetbolista Juan Antonio San Epifanio.

## Clubs

* 2007-08 CB Cornellà. LEB Plata.
* 2008-10 Lagun Aro.
* 2010- CB Cornellà. LEB Or.
* 2010-2011 Palencia Baloncesto. LEB Or.
* 2011-2012 CB Mollet. EBA C.

## Referències

* ↑ Bruesa fitxa el fill d'Epi
# Puebla de Yeltes

Puebla de Yeltes és un municipi de la província de Salamanca a la comunitat autònoma de Castella i Lleó. Limita al Nord amb Sepulcro-Hilario, a l'Est amb Tamames i El Cabaco, al Sud amb El Maíllo i a l'oest amb Morasverdes i Aldehuela de Yeltes.

## Demografia

Evolució demogràfica :
| 1991 | 1996 | 2001 | 2004 |
| 289 | 269 | 229 | 221 |

## Enllaços externs

* Enllaç a Wikisalamanca Arxivat 2008-04-04 a Wayback Machine.
# Timoteu de Gaza

Timoteu (en llatí Timotheus, en grec Τιμόθεος) fou un eminent gramàtic nascut a Gaza, del temps d'Anastasi I. L'administració financera de l'Imperi fou atacada per Timoteu en una tragèdia anomenada Χρυσάργυρος que no es conserva.
Va florir al final del segle v. Va escriure també un poema èpic en 4 llibres sobre els quadrúpedes de l'Índia, Aràbia, Egipte i Líbia, i sobre serps i ocells extraordinaris de terres llunyanes. En parlen l'enciclopèdia Suides i Joan Tzetzes.

## Referències

* ↑ 7.Timotheus of Gaza a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1150
# La Carrera (Vic)

La Carrera és una masia de Vic (Osona) protegida com a Bé Cultural d'Interès Local.

## Descripció

Edifici civil. Masia de planta rectangular coberta a dues vessants i amb el carener perpendicular a la façana, protegida per una volta que aguanta el terrat.
Al davant hi ha un portal i un murs que tanquen la petita lliça que s'hi forma al davant. Annexionat a la part esquerra hi ha un cobert. A llevant, a nivell del primer pis, hi ha finestres amb decoracions goticitzants.
El mas és construït amb pedra fins al nivell del primer pis amb alguns sectors de totxo vist.
L'estat de conservació és força bo.

## Història

Antic mas registrat al fogatge de 1553 de la parròquia i terme de Sant Martí de Sentfores, avui conegut per la guixa i annexionat a Vic. En aquest fogatge apareix Pere Carrera com a habitant del mas.
Per les característiques constructives, malgrat que cap llinda assenyali l'any, es degué reformar vers els segles XVII o XVIII.
Els propietaris ho són també del mas de tipus isabelí: El Ricart de Malla.

## Referències

* 1 2 3 4 5 6 7 8 «La Carrera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Dolça I de Pallars Jussà

Dolça I de Pallars Jussà o Dolça de So (? - 1198) fou comtessa de Pallars Jussà (1182-1192).
Fou un regnat més llarg que el de la seva predecessora, però que igualment ha deixat ben poques petges a la història. Es calcula que al moment d'accedir al comtat ja devia tenir uns seixanta-cinc anys, i era vídua d'un noble de la casa occitana de So. El 1192, o poc abans, donà el comtat a la corona, renunciant-hi, i morí sis anys més tard, a una edat força avançada.
Era filla del comte Bernat Ramon I de Pallars Jussà i la seva esposa Toda. A la mort sense fills de Valença de Pallars Jussà, filla i hereva de Ramon VI de Pallars Jussà, els drets dinàstics revertiren per testament de Valença a l'única familiar vivent, la filla del comte Bernat Ramon I. Continuà amb la supervisió del comte de Barcelona Alfons el Cast, al qual feu donació del comtat el 1192, que així va integrar-se dins la Corona d'Aragó.

## Referències

* ↑ «Dolça I de Pallars Jussà». Gran Enciclopèdia Catalana. Barcelona: Grup Enciclopèdia Catalana.
* ↑ Sànchez i Vilanova, 1996.

## Bibliografia

* Sànchez i Vilanova, Llorenç. El Pallars. Visió històrica. Pallars Sobirà. Pallars Jussà. Barcelona: Promociones y Publicaciones Universitarias, 1996. ISBN 84-477-0566-8.